b"\n_START_ARTICLE_\nCant\xc3\xb3 de Tu\xc3\xafr\n_START_SECTION_\nPol\xc3\xadtica\n_START_PARAGRAPH_\nL'actual conseller general per aquest cant\xc3\xb3 \xc3\xa9s Ren\xc3\xa9 Olive, del Partit Socialista, que va aconseguir la vict\xc3\xb2ria en la segona volta de les darreres eleccions cantonals, celebrades el 28 de mar\xc3\xa7 del 2004. Ren\xc3\xa9 Olive, alcalde de Tu\xc3\xafr, va revalidar el seu esc\xc3\xb3 en la segona volta d'aquests comicis amb el 58,42% dels vots, derrotant el candidat de la dreta, Roger Rigall, que en va obtenir el 41,58%. Un tercer candidat, Louis Puig, de la UMP i alcalde de Pontell\xc3\xa0, tamb\xc3\xa9 va aconseguir passar a la segona volta, per\xc3\xb2 se'n va retirar._NEWLINE_D'entre els candidats que no van aconseguir els vots necessaris per a passar a la segona volta, el menys votat fou Christian Reig, del Bloc Catal\xc3\xa0 i conseller municipal de Tu\xc3\xafr, que nom\xc3\xa9s va obtenir 141 vots, \xc3\xa9s a dir, l'1,44% dels vots a candidatures. Tampoc va poder passar a la segona volta la candidata d'Unitat Catalana, Virginie Barre, que va aconseguir 262 vots, el que suposa el 2,68% dels sufragis de la primera volta."